LUCIUS JUNIUS MODERATUS COLUMELLA 



notat, in quam plures revolent, et eas persequitur, 

 donee ad latebram perducatur examinis. 



Quod sive est abditum specu, fumo elicietur, et 

 cum erupit, aeris strepitu coercetur. Nam statim 

 sono territum vel in frutice vel in editiore silvae fronde 

 considet, et a vestigatore praeparato vase ^ recon- 



11 ditur. Sin autem sedem habet arboris cavae, et aut 

 extat ramus, quem obtinent, aut sunt in ipsius 

 arboris trunco,^ tunc, si ^ mediocritas patitur, acutis- 

 sima serra, quo celerius id fiat, praeciditur primum 

 superior pars, quae ab apibus vacat ; deinde inferior, 

 quatenus videtur inhabitari. Tum recisus utraque 

 parte mundo vestimento contegitur, quoniam hoc 

 quoque plurimum refert, ac si quibus rimis hiat illitis 

 ad locum perfertur : relictisque * parvis, ut iam dixi, 

 foraminibus,^ more ceterarum alvorum collocatur.^ 



12 Sed indagatorem convenit matutina tempora ves- 

 tigandi eligere, ut spatium diei habeat, quo exploret 

 commeatus apium. Saepe enim, si serius coepit eas 

 denotare, etiam cum in propinquo sunt, iustis operum 

 peractis se recipiunt, nee remeant ad aquam : quo 

 evenit ut vestigator ignoret, quam longe a fonte 



* vase ac : vaso 8 A. 



- in ipsius arboris trunco edd. : aut ipsius truncis (trucis 

 A) SA : aut ipsius trunci c : ipsius trunci a. 



* in eo sunt SA : si in eo ca. 



* relictisque ac : relictis SA. 



* foraminibus ac : certaminibus iS : certaminis A. 

 " coUocatur ac : -antur SA. 



